เรื่องร้องเรียน: รถจอดค้างคืนในซอย ทำให้เสียเลนหนึ่งเลน เกิดปัญหาจราจรรถติดยาวเส้นริมทางรถไฟสายปากน้ำ เพราะรถสวนกันไม่ได้ อีกทั้งมีการทิ้งขยะล้นในพื่นที่ส่วนตัว ลงพื้นถนน เสียพื้นที่ถนน รถแทบจะสวนกันไม่ได้แล้วค่ะ
การดำเนินการของเจ้าหน้าที่: ฝ่ายรักษาความสะอาดฯ สำนักงานเขตคลองเตย ขอแจ้งผลการแก้ไขปัญหาความเดือดร้อน จากกรณี มีผู้ลักลอบนำขยะมาทิ้งในบริเวณที่ว่างริมทาง ซึ่งเป็นพื้นที่เอกชน และจากการติดตามผลการดำเนินการแก้ไขปัญหาดังกล่าว ซึ่งเจ้าของที่ดิน (บริษัท อรรถกระวี จำกัด) ได้ดำเนินการแก้ไขจัดเก็บขยะดังกล่าวออกจากพื้นที่เรียบร้อยแล้ว เมื่อวันที่ 13 กุมภาพันธ์ 2566 รายละเอียดตามเอกสารและภาพประกอบ  ทั้งนี้ สำนักงานเขตคลองเตย ขอขอบคุณผู้แจ้งเหตุและเจ้าของที่ดินดังกล่าวเป็นอย่างสูงในความร่วมมือ เพื่อร่วมสร้างสิ่งแวดล้อมที่ดีให้เขตคลองเตย เป็นเมืองน่าอยู่ของกรุงเทพมหานคร
ความเห็นของผู้แจ้ง: หากแจ้งเรื่องถึงเพื่อนชัชชาติเจ้าหน้าที่ส่งต่อเรื่องจะได้รับการตอบสนองและติดตามเรื่องอย่างดีมาก โดยเฉพาะเฝ่ายรักษาความสะอาดคลองเตย เจ้าหน้าที่สุดยอดมากค่ะ ในขณะที่หากเป็นเรื่องร้องเรียนสายไฟการไฟฟ้าหรือตำรวจจะไม่มีการดำเนินการใดๆเรื่องเงียบตลอด ขอบคุณเจ้าหน้าที่รักษาความสะอาดคลองเตยที่ช่วยดำเนืนการติดต่อดำเนืนเรื่องค่ะ
พื้นที่: แขวงพระโขนง เขตคลองเตย กรุงเทพมหานคร